เรื่องร้องเรียน: ปัญหากลิ่นของโรงขยะอ่อนนุช ส่งกลิ่นเหม็นไกลมากครับ  ขนาดซอยเฉลิมพระเกียรติ ร.9 ซอย 62 ยังได้กลิ่น สงสารผู้ที่อยู่ใกล้โรงงานขยะ  ส่งผลกระทบต่อการใช้ชีวิตประจำวัน ผลกระทบต่อสุขภาพ
การดำเนินการของเจ้าหน้าที่: ศูนย์กำจัดมูลฝอยอ่อนนุช ได้มอบหมายให้เจ้าหน้าที่ดำเนินการตรวจสอบกลิ่นขยะ บริเวณ 10 เฉลิมพระเกียรติ ร.9 ซอย 62 แขวงดอกไม้ เขตประเวศ พบว่าตำแหน่งดังกล่าวอยู่บริเวณหมู่บ้านไทม์โฮม 62 เจ้าหน้าที่ได้สอบถามพนักงานรักษาความปลอดภัย ทราบว่ามีกลิ่นเหม็นเปรี้ยวมาตามลมเป็นบางช่วงเวลา จึงได้ชี้แจงแนวทางการแก้ไขปัญหากลิ่นขยะ พร้อมทั้งได้ ติดตาม กำกับการปฏิบัติงาน ประสานให้ผู้รับจ้างกำจัดมูลฝอย ดำเนินการแก้ไขปัญหากลิ่นของขยะของศูนย์ ฯ อ่อนนุช ดังนี้  1.ล้างทำความสะอาดพื้นที่รอบโรงงานกำจัดมูลฝอยอย่างส่ำเสมอ  2. กำชับให้เพิ่มความถี่ในการทำความสะอาดโรงงานและบริเวณอาคารมูลฝอย  3. ให้เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์เพื่อป้องกันกลิ่นของมูลฝอย  4. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง  5. เพิ่มพื้นที่สีเขียวในพื้นที่รอบโรงงานกำจัดมูลฝอยและรอบศูนย์กำจัดมูลฝอยอ่อนนุช โดยการปลูกต้นไม้เพื่อป้องกันฝุ่นละอองและใช้เป็นแนวป้องกันกลิ่น  6. ในอนาคต จะมีการบริหารจัดการขยะโดยการนำเทคโนโลยีที่ทันสมัยและเป็นมิตรต่อสิ่งแวดล้อมเข้ามาช่วยในการกำจัดขยะ เพื่อแก้ไขปัญหาเรื่องกลิ่นแบบยั่งยืน
ความเห็นของผู้แจ้ง: - การดำเนินการรับเรื่อง ติดตาม ได้ดีครับ - การแก้ปัญหาของโรงงานขยะ มองว่ายังไม่ดีพอ เพราะยังคงได้กลิ่น และส่วนใหญ่กลิ่นจะมาหลัง 18.00 น. เวลาอากาศชื้น / จากข้อมูลที่มาถามพนักงานรักษาความปลอดภัยกะกลางวันจะไม่ได้รับข้อมูลเท่าไหร่ เนื่องจากกลางวันไม่ค่อยได้กลิ่น
พื้นที่: แขวงดอกไม้ เขตประเวศ กรุงเทพมหานคร